Koordinatoj: 34° 45′ 19″ S 56° 11′ 25″ U﻿ / ﻿34.75528 °S, 56.19028 °U﻿ / -34.75528; -56.19028 (mapo)

Oficiala logotipo de OALM
La **Observatorio Los Molinos** (OALM) estas astronomia observatorio norde de Montevideo, Urugvajo. Ĝia poŝta adreso estas :*Camino de los Molinos 5769, Cuchilla Pereyra, Montevideo*. Ĝia MPC kodo estas **844**.

La OALM, kiu dependas de la Direkcio pri Scienca kaj Teknologia Novigo de la Ministrejo pri Eduko kaj Kulturo de Urugvajo, entenas kvar observatoriojn, du el ili estas daŭre administrataj de studentoj kaj astronomoj funkciuloj de la OALM, ambaŭ aliaj de la *Asociación de Aficionados a la Astronomía*, civila asocio de amatoraj astronomoj. Plej granda parto de la instrumentaro havebla en la observatorio estis akirita dank'al la Programo de Disvolvo de la Bazaj Sciencoj (PEDEClBA) kaj estas uzita por diversaj observaj programoj, el kiuj multaj estas farataj en kunlaboro kun astronomoj de la Departemento de Astronomio de la Universitato de la Respubliko.

Historio
--------

La observatorio estis inaŭgurita en 1994 kun teleskopo *Broadhurst Clarkson & Fuller* de 35 cm. Tiu teleskopo estis uzita de la komenco por esploroj pri malgrandaj korpoj de la sunsistemo. La sekvanta estis teleskopo *MEADE* de 25 cm, kiu apartenas al la *Sociedad Astronómica Octante*. En 2002, dank'al fonduso de la Universitato, nova teleskopo *Centurion 18* estis instalita, uzita por malkovri novajn kelkopajn asteroidojn. En 2004, la *Asociación de Aficionados a la Astronomía* inaŭguris sian observatorion, kiu enhavas neŭtonan teleskopon de 35 cm, tute konstruita en la departemento Colonia. Finfine, en 2009, dank'al fonduso de la Universitato de la Respubliko, la observatorio aĉetis teleskopon de 30 cm kun portebla kupolo por fari
observojn malproksime de la observatorio, kiel de stelaj kaŝadoj far'de asteroidoj.

* Teleskopo Broadhurst Clarkson & Fuller de 35 cmTeleskopo *Broadhurst Clarkson & Fuller* de 35 cm
* teleskopo Centurion 18 de 46 cmteleskopo *Centurion 18* de 46 cm
* teleskopo MEADE LX200 de 30 cm kun portebla kupoloteleskopo *MEADE* LX200 de 30 cm kun portebla kupolo

Popularigo
----------

OALM en la 26-a Nacia Festo de la Sciencaj Kluboj en la Feria Parko UTE-ANTEL, departemento Lavalleja, Urugvajo, 19-a de oktobro 2012
Grava funkcio de la observatorio estas la astronomia kaj scienca popularigo, ĉefe por la junuloj. Tiucele, la observatorio malfermas siajn pordojn al la publiko kaj akompanas aliajn aktivojn je nacia nivelo. Kelkaj el tiuj aktivoj estas :

* Vizito de la ĝardenoj,
* Lekcioj ĉe publikaj kaj privataj lernejoj,
* Grupoj de UTU (*Universidad del Trabajo del Uruguay* : Urugvaja Universitato de la Laboro) en kurso de optiko,
* Gvidado kaj konsiloj al sciencaj kluboj,
* Tagoj de kultura heredaĵo,
* Semajno de la sciencoj kaj teknologio,
* Muzeoj dum nokto,
* Ĉiumonata ĝenerala vizito por la publiko.

Esploro
-------

La Observatorio Los Molinos centras sian laboron de esploro en kvar fakoj :

* Sekvado de la terrenkontaj asteroidoj,
* Superrigardo al la asteroidoj kun kometecaj orbitoj,
* Fotometrio kaj astrometrio de kometoj
* Serĉo de novaj terrenkontaj asteroidoj.

De 2007 OALM partoprenis al diversaj kampanjoj de observado de
stelaj kaŝadoj far'de transneptunaj objektoj. Tiuj ampleksaj kampanjoj permesis senpere determini la formon kaj la grandon de tiuj objektoj sendepende de la matematikaj modeloj.

### Malkovroj

*Minor Planet Center* kreditas la Astronomia Observatorio Los Molinos de la malkovro de du numerotitaj asteroidoj en 2002 .

| Asteroidoj malkovritaj : 2 |
| --- |
| 68853 Vaimaca | 19-a de aprilo 2002 |
| 73342 Guyunusa | 4-a de majo 2002 |

En 2011 du variantajn stelojn estis malkovritaj elde la Observatorio Los Molinos : VSX J034330.8-442815 kaj V0512 Gem.

La asteroido 10476 Los Molinos, malkovrita en 1981 de la usona astronomo Schelte J. Bus estis nomita en honoro de la observatorio.

Eldonaĵoj
---------

La ĉefa scienca kontribuo de OALM estas astrometrio de malgrandaj korpoj (asteroidoj kaj kometoj) kiuj estas raportataj al la *Minor Planet Center*. La astrometrioj de konataj objektoj ĝenerale utilas por aŭtomate ĝisdati la orbitajn datumojn pri tiuj malgrandaj korpoj.

Notoj kaj referencoj
--------------------

1. ↑  Kodoj de la Observatorioj (*Minor Planet Center*)
2. ↑  Observaj Tagoj elde la Observatorio Astronomia Los Molinos : serĉoj el la oficala paĝaro de la *Asociación de Aficionados a la Astronomía* (hispane)
3. ↑  Astronomomio en Urugvajo (de la *Universidad Metropolitana de Ciencias de la Educación*, Ĉilio, septembro 2008 (hispane)
4. ↑  el la paĝaro de la Observatorio Los Molinos Arkivigite je 2013-11-29 per la retarkivo Wayback Machine (hispane)
5. ↑  de Astronomia Observatorio Los Molinos (Urugvajo), de Gonzalo Tancredi, S. Roland, S. Roland, Federico Benitez; el *Researchgate* (angle)
6. ↑  MPC alfabeta listo de asteroidaj malkovrintoj (angle)
7. ↑  VSX J034330.8-442815 , el *The International Variable Star Index* de AAVSO (angle)
8. ↑  V0512 Gem, ibidem (angle)
9. ↑  JPL Small-Body Database Browser 10476 Los Molinos (1981 EY38) (angle)

Eksteraj ligiloj
----------------

* hispane Oficiala paĝaro de la Observatorio Los Molinos Arkivigite je 2019-08-03 per la retarkivo Wayback Machine
* hispane Malnova  paĝaro de la Observatorio Los Molinos Arkivigite je 2021-03-30 per la retarkivo Wayback Machine
* hispane *Observatorio Astronómico Los Molinos*, el la paĝaro de la Ministrejo pri Eduko kaj Kulturo (*mec*)
* hispane Observatorio Los Molinos : Rigardi malproksimen, el la paĝaro de la Universitato de la Respubliko 30-a de majo 2013


|  |  |
| --- | --- |
| Portala ikono | Portalo pri Astronomio |

*En tiu ĉi artikolo estas uzita traduko de teksto el la artikolo Observatorio Astronómico Los Molinos en la hispana Vikipedio.*